Diari Oficial de la Generalitat Valenciana


Sumari del DOGV 8791, del 17-04-2020 (2020/2613)

Notificació de la sentència dictada en el judici ordinari número 385/2018.
--------------------------------------------------------------------------

### Dades del document

Número de DOGV
:   8791

Data del DOGV
:   17-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/2613


Organisme emissor
:   Jutjat de Primera Instància Número 1 de Vila-real

Tipus de document
:   Edicte

Notificació de la sentència dictada en el judici ordinari número 385/2018. [2020/2613]  
En el present procediment ordinari seguit a instàncies de Vicente Balaguer Andrés contra Ramon Balaguer Andrés s'ha dictat sentència, que diu literalment:  
  
«Dispositiva  
Estime íntegrament la demanda interposada per la representació de Vicente Balaguer Andrés contra Ramon Balaguer Andrés; declare la indivisibilitat real i jurídica dels immobles objecte de copropietat, i, per al cas que prèviament no s'aconseguisca un acord entre els litigants i copropietaris sobre l'adjudicació de la finca rústica situada a Vila-real, Partida Madrigal, polígon 1, parcel·la cadastral número 457, finca número 20.395, inscrita en el Registre de la Propietat número 1 de Vila-real, al tom 1.151, llibre 752, foli 150, amb referència cadastral urbana 65705x971594643516UW i referència cadastral rústica 97810K752864717551BK i la finca urbana situada a Vila-real, carrer de l'Aviador Franco, número 91, amb referència cadastral número 1740540ED9255J9328WM, a un d'ells amb indemnització a l'altre, o sobre la seua venda extrajudicial, es procedisca a la venda de les finques descrites en pública subhasta, amb admissió de licitadors estranys i pel preu que pericialment s'ha determinat per la part actora o del qual es determine en execució de sentència; es repartirà per meitat i iguals parts la quantitat obtinguda en subhasta i es farà en tràmit d'execució de sentència, prèvia sol·licitud de qualsevol dels litigants; condemne a estar i passar per les anteriors declaracions, i tot això amb imposició expressa al demandat de les costes processals.  
  
Aquesta és la meua sentència, de la qual s'unirà testimoniatge a les actuacions i queda l'original en el llibre de sentències, que pronuncie, mane i signe.  
Manera d'impugnació: mitjançant recurs d'apel·lació davant de l'Audiència Provincial de Castelló (art. 455 LECn).  
El recurs s'interposarà per mitjà d'escrit presentat en aquest jutjat en el termini de vint dies, que exposarà les al·legacions en què es basa la impugnació, a més d'esmentar la resolució objecte d'apel·lació i els pronunciaments que impugna (art. 458.1 i 2 LECn).   
Aquesta és la meua sentència, que pronuncie, mane i signe.  
Publicació. Donada, llegida i publicada va ser l'anterior sentència per Joan Manuel Simó Bernat, que la va dictar, mentre celebrava audiència pública en el mateix dia de la data, del que jo, la lletrada de l'Administració de justícia en done fe, a Vila-real, a vint-i-un de maig de dos mil dènou.  
Atés que el demandat, Ramon Balaguer Andrés, es troba en parador ignorat, s'expedeix aquest edicte, que li serveix de notificació de forma deguda.  
  
 Vila-real, 15 de novembre de 2019.- La lletrada de l'Administració de justícia: Clara Blat Ruiz.